**Lucrări științifice
\*LS\***

Elemente privind accesarea unor resurse științificede documentare – reviste, volume de conferințe științifice etc., respectiv, a unor lucrări științifice ca referințe bibliografice – suport în activitatea de doctorat, inclusiv pentru pregătirea de lucrări științifice în vederea publicării, se prezintă în secțiunea SD IIR\_Accesare resurse științifice.

Se consideră lucrări științifice, LS,realizate prin activitatea studentului-doctorand în raport cu structura studiilor de doctorat și problematica tezei de doctorat.

Structura și elemente de conținut ale unei lucrări științifice LS, în pregătire spre publicare sau susținere - publicare, sunt în conformitate cu regulile revistei/ conferinței științifice etc. care urmează a publica lucrarea.

La o lucrare științifică LS elaborată de un grup de cercetare științifică (GCS), ordinea autorilor este în funcție de ponderea contribuției fiecăruia dintre aceștia, acceptată prin consens.

Anterior susținerii publice a tezei de doctorat, *minimum* o lucrare științifică LS să fie transmisă și *cel puțin* acceptată spre publicare la Buletinul științific al UPB.

Lucrările științifice LS care sunt *cel puțin* acceptate spre publicare, de către reviste/ conferințe științifice etc. recunoscute, sunt incluse în bibliografia tezei de doctorat și citate corespunzător de către studentul-doctorand.

La lucrările științifice LS incluse în bibliografia tezei de doctorat, studentul-doctorand își scrie numele cu aldine (caractere îngroșate/ bold). *Ex.:* [N01] **Nistorescu A**., Voinea Doina, …, …, [P05] Popa R., Voinea Doina, **Nistorescu A**., ..., ….

- // -